stanford-oval/wikipedia huggingface dataset:
Bruno V. Nordberg
Aiheesta muualla

Valokuva Bruno V. Nordbergista Wisconsin Historical Societyn sivustolla
Batman: Dark Tomorrow

| Batman: Dark Tomorrow |
| --- | --- |

Kehittäjä:  HotGen
Julkaisija:  Kemco
Julkaistu:  XboxNA 18. maaliskuuta 2003JP 20. maaliskuuta 2003EU 11. huhtikuuta 2003 GameCubeJP 21. maaliskuuta 2003NA 25. maaliskuuta 2003EU 11. huhtikuuta 2003
Lajityyppi:  toimintaseikkailu
Pelimuoto:  yksinpeli
Ikäluokitus:  ELSPA: 11+ ESRB: T  Virheellinen ESRB-arvo
Alusta:  Xbox, Nintendo GameCube
Lisää peliartikkeleitaVideopelien teemasivulla
Infobox OK : 
Batman: Dark Tomorrow on HotGenin kehittämä ja Kemcon julkaisema Batman-sarjakuvasankariin perustuva toimintaseikkailupeli. Peli julkaistiin vuonna 2003 Xboxille ja Nintendo GameCubelle. Suunnitelma pelin PlayStation 2 -versiosta peruttiin pelin saatuaan erittäin huonon vastaanoton muilta alustoilta.
Juoni

Batmanin yrittäessä estää jengisotaa Arnold Weskerin ja Black Maskin välillä, hän huomaa että  komisario James Gordon on siepattu. Pian Batman saa selville Gordonin olevan Arkhamin mielisairaalassa ja hän yrittää päästä komisarion luokse viemäristön kautta. Batman kohtaa matkan varrella muun muassa herra Zsaszin, Ratcatcherin ja Myrkkymuratin ennen kuin huomaa Jokerin pitävän Gordonia vankinaan.
Jokeria vastaan taistelun päätteeksi Batman saa selville kaiken tämän olleen vain harhautusta, sillä välin kun Ra’s al Ghul paljastaa uuden suunnitelmansa valloittaa maailma. Nyt Batmanin täytyy matkustaa ympäri maailmaa päästäkseen al Ghulin päämajaan pysäyttämään hänen aikeensa.
Luettelo vihollisista

Vatsastapuhuja ja Arpinaama
Black Mask
Victor Zsasz
Rotanpyytäjä
Myrkkymuratti
Pakkasherra
Killer Croc
Jokeri
Ra’s al Ghul
Aiheesta muualla

Batman: Dark Tomorrow MobyGamesissa (englanniksi)
Black Night (kappale)

| ”Black Night” Stratovarius |
| --- | --- | --- |

Singlen tiedot
 Albumilta: Fright Night
 Julkaistu: syyskuu 1989
 Formaatti: 7"
 Tyylilaji: power metal
 Kesto: 03.43
 Levy-yhtiö: CBS Finland
Stratovariuksen muut singlet
| ”Future Shock” 1988 | ”Black Night” 1989 | ”Break the Ice” 1992 |
Black Night on suomalaisen power metal -yhtye Stratovariuksen toinen single. Se julkaistiin vuonna 1989 levymerkillä CBS Finland.
Kappaleet

Black Night – 03.43
Night Screamer – 04.48
Kokoonpano

Timo Tolkki – kitara, laulu
Jyrki Lentonen – basso
Tuomo Lassila – rummut
Antti Ikonen – koskettimet
Cahulin valtionyliopisto

| Bogdan Petriceicu Hasdeun valtionyliopisto Cahulissa> Bogdan Petriceicu Hasdeu State University of Cahul |
| --- | --- |
 yliopiston päärakennus
Perustettu:  1999
Tyyppi:  julkinen
Rehtori:  Sergiu Cornea
Opiskelijoita:  2146
Sijainti:  Cahul,  Moldova
Sivusto:  https://www.usch.md/
Cahulin valtionyliopisto, virallisesti Bogdan Petriceicu Hasdeun valtionyliopisto Cahulissa (romaniaksi Universitatea de Stat „Bogdan Petriceicu Hasdeu” din Cahul), on moldovalainen julkinen yliopisto. Se perustettiin 7. kesäkuuta 1999. Vuonna 2024 yliopistossa opiskeli 2146 opiskelijaa.
Vuonna 2020 yliopiston rehtorina aloitti Sergiu Cornea.
Yliopisto koostuu kolmesta tiedekunnasta:
oikeustieteen ja julkishallinnon tiedekunta
humanistis-kasvatustieteellinen tiedekunta
talouden, tekniikan ja soveltavien tieteiden tiedekunta
Yhdessä romanialaisen Galațin yliopiston kanssa Cahulin valtionyliopisto perusti vuonna 2012 yhteisen maiden rajat ylittävän tiedekunnan, jossa opetetaan humanistisia tieteitä, taloustiedettä ja tekniikkaa.
Brodnican piirikunta

Brodnican piirikunta (puol. powiat brodnicki) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 79 097. Piirikunta jakautuu hallintokeskus Brodnican kaupunkikuntaan sekä yhdeksään maalaiskuntaan (Bartniczka, Bobrowo, Brodnica, Brzozie, Górzno (sisältää Górznon kaupungin), Jabłonowo Pomorskie (sisältää Jabłonowo Pomorskien kaupungin), Osiek, Świedziebnia sekä Zbiczno).
Brodnican piirikunnan pinta-alasta arviolta 21,9 prosenttia oli metsän peitossa vuonna 2018.
Brodnican piirikunnan työttömyysaste oli vuoden 2018 lopussa seitsemän prosenttia.
Piirikunnan väestöpyramidi 2014.
Vuoden 2019 lopussa Brodnican piirikunnassa oli 79 097 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 77 529 ja sen ennakoidaan vuoteen 2050 mennessä pienenevän 76 010 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,1 prosenttia, työikäisten 60,5 prosenttia ja eläkeikäisten 22,4 prosenttia väestön keski-iän ollessa 39,6 vuotta. Elävänä syntyi vuonna 2019 yhteensä 891 lasta.
Avenge the Fallen

| Avenge the Fallen HammerFall |
| --- | --- | --- |

Studioalbumin tiedot
 Julkaistu: 9. elokuuta 2024
 Formaatti: CD, LP, digitaalinen
 Tyylilaji: power metal
 Kesto: 46.57
 Levy-yhtiö: Nuclear Blast
Listasijoitukset
  20. (albumilista)    1. (fyysinen albumilista)
HammerFallin muut julkaisut
| Hammer of Dawn 2022 | Avenge the Fallen 2024 |   |
Singlet albumilta Avenge the Fallen
 ”Hail to the King” Julkaistu: 25. huhtikuuta 2024  ”The End Justifies” Julkaistu: 4. kesäkuuta 2024  ”Freedom” Julkaistu: 3. heinäkuuta 2024
Avenge the Fallen on ruotsalaisen power metal -yhtyeen HammerFallin 13. studioalbumi, joka julkaistiin 9. elokuuta 2024 Nuclear Blastin kautta.
Kappaleet

Avenge the Fallen – 3.28
The End Justifies – 5.09
Freedom – 4.21
Hail to the King – 4.32
Hero to All – 4.57
Hope Springs Eternal – 5.31
Burn It Down – 4.20
Capture the Dream – 4.36
Rise of Evil – 4.01
Time Immemorial – 5.56
Kokoonpano

Joacim Cans – laulu
Oscar Dronjak – kitara
Pontus Norgren – kitara
Fredrik Larsson – basso
David Wallin – rummut
Arvostelut

Soundi:
Imperiumi: 7/10
Inferno:
Aiheesta muualla

Albumi Avenge the Fallen Encyclopaedia Metallum -sivustolla (englanniksi)
Bobby Vinton (albumi)

| Bobby Vinton Bobby Vinton |
| --- | --- | --- |

Studioalbumin tiedot
 Julkaistu: 1988
 Formaatti: LP
 Tuottaja(t): Bobby Vinton
 Tyylilaji: pop
 Kesto: 33.56
 Levy-yhtiö: Curb
Bobby Vintonin muut julkaisut
| Santa Must Be Polish 1987 | Bobby Vinton 1988 | Timeless 1989 |
Bobby Vinton on Bobby Vintonin kolmaskymmenesneljäs studioalbumi, joka julkaistiin 1988. Albumilla on aikaisemmin ilmestyneet kappaleet "Sealed With a Kiss", "Blue on Blue", "Blue Velvet" ja "My Melody of Love".
Kappaleet > A-puoli

Sealed with a Kiss – 3.46 (säv. Peter Udell, Gary Geld)
Blue on Blue – 3.03 (säv. Hal David, Burt Bacharach)
When I Was Seventeen – 3.45 (säv. Bobby Vinton, Gene Allen)
I've Always Loved You – 3.39 (säv. Vinton, Allen)
Proud to Be an American – 3.58 (säv. Vinton, Johnny Prill)
Kappaleet > B-puoli

The Last Rose – 3.16 (säv. Coweta F. House)
I Go to Pieces – 2.47 (säv. Del Shannon)
This Time I Know It's Real – 3.47 (säv. Norman Sallitt)
Blue Velvet – 2.47 (säv. Bernie Wayne, Lee Morris)
My Melody of Love – 3.08 (säv. Vinton, Henry Mayer, George Buschor)
Aiheesta muualla

Bobby Vinton discogs.com -sivustolla (englanniksi)
Bojana Milošević

| Bojana Milošević> Henkilötiedot |
| --- | --- |
Koko nimi:  Bojana Milošević
Syntynyt: 29. marraskuuta 1965 Kraljevo, Serbian ST, Jugoslavia
Kuollut: 16. huhtikuuta 2020 (54 vuotta) (kuoleman uutisointipvm) Belgrad, Serbia
Kansalaisuus:   Jugoslavia
Koripalloilija
Pituus:  188 cm
Paino:  77 kg
Pelaajaura
Seurajoukkueet
:  ŽKK Crvena zvezda
Maajoukkueet
:   Jugoslavia
Aiheesta muualla
FIBA
| Mitalit> Maa:   Jugoslavia.Naisten koripallo. Olympialaiset  | Mitalit> Maa:   Jugoslavia.Naisten koripallo. Olympialaiset  | Mitalit> Maa:   Jugoslavia.Naisten koripallo. Olympialaiset  | Maa:   Jugoslavia> Naisten koripallo. |
| --- | --- | --- | --- |
|  Hopeaa | Soul 1988 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Malesia 1990 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Espanja 1987 |  |  |
|  Hopeaa | Israel 1991 |  |  |
Bojana Milošević (serb. Бојана Милошевић, 29. marraskuuta 1965 Kraljevo, Serbian ST – huhtikuu 2020 Belgrad, Serbia) oli maajoukkuetasolla Jugoslaviaa edustanut koripalloilija, olympia-, MM- ja EM-mitalisti.
Elämä ja ura

Seuratasolla Milošević pelasi muun muassa ŽKK Crvena zvezdassa, jossa hän voitti Jugoslavian mestaruuden vuonna 1989, Kreikassa ja Italiassa.
Milošević saavutti Jugoslavian naisten maajoukkueessa olympiahopeaa Soulissa 1988, MM-hopeaa Malesiassa 1990 ja EM-hopeaa Espanjassa 1987 sekä Israelissa 1991. Nuorisomaajoukkueissa hän saavutti muun muassa alle 16-vuotiaiden tyttöjen EM-hopeaa Suomessa 1982.
16. huhtikuuta 2020 Miloševićin uutisoitiin kuolleen Belgradissa 54-vuotiaana.
Aiheesta muualla

Bojana Milošević Kansainvälinen olympiakomitea. (englanniksi)
Rudolf Augstein

Rudolf Augstein vapaiden demokraattien puoluekokouksessa vuonna 1980.
Rudolf Karl Augstein (5. marraskuuta 1923 Hannover – 7. marraskuuta 2002 Hampuri) oli saksalainen toimittaja ja poliitikko. Hän perusti Der Spiegel -viikkolehden vuonna 1947. Augstein toimi vapaiden demokraattien liittopäiväedustajana marraskuusta 1972 tammikuuhun 1973. Hän oli The Timesin mukaan Saksan vaikutusvaltaisin journalisti viiden vuosikymmenen ajan.
Kansainvälinen lehdistöinstituutti nimesi Augsteinin lehdistönvapauden sankariksi vuonna 2000.
Vuonna 1962 Augstein oli pidätettynä 103 päivää. Häntä epäiltiin maanpetoksesta, koska lehdessä oli julkaistu yksityiskohtaisia tietoja Länsi-Saksan puolustusvoimista. Puolustusministeri Franz Josef Strauß joutui eroamaan, ja Adenauerin IV hallitus kaatui.
1980-luvulla Augstein osallistui laajakantoiseen kiistaan, joka koski holokaustin historiallisia tulkintoja ja saksalaisten menneisyyssuhdetta. Hän nimitti Kölnin yliopiston silloista historian professoria ”perustuslailliseksi natsiksi”.
Augstein oli viisi kertaa naimisissa ja hänellä oli neljä lasta.
Rudolf Baláž

Rudolf Baláž

Rudolf Baláž (20. marraskuuta 1940 – 27. heinäkuuta 2011) oli slovakialainen roomalaiskatolinen piispa. Hänet vihittiin papiksi 23. kesäkuuta 1963, ja piispanvihkimyksensä hän sai 19. maaliskuuta 1990. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec. Baláž oli 14. helmikuuta saanut nimityksen Banská Bystrican hiippakunnan piispaksi.
Baláž johti hiippakuntaansa, kunnes kuoli 70-vuotiaana heinäkuussa 2011.
Rudolf Arnheim

Rudolf Arnheim (15. heinäkuuta 1904 – 9. kesäkuuta 2007) oli saksalaissyntyinen taide- ja elokuvateoreetikko sekä hahmopsykologi. Hän julkaisi lukuisia alan teoksia.
Arnheim syntyi Berliinissä, jossa hänen isänsä omisti pienen pianotehtaan. Hän pääsi Berliinin yliopistoon vuonna 1923.
Arnheimin ensimmäinen teos, Film als Kunst (Elokuva taiteena) julkaistiin vuonna 1932. Hän muutti vuonna 1933 Italiaan, 1939 Englantiin ja 1940 Yhdysvaltoihin.
Arnheimista tuli vuonna 1969 Harvardin yliopiston taidepsykologian professori. Arnheim opetti myös Michiganin yliopistossa. Hän kuoli Michiganin Ann Arborissa 102-vuotiaana.
Bojan Radulović

| Henkilötiedot |
| --- | --- | --- | --- |
Koko nimi: Bojan Radulović Samouković
Syntymäaika: 29. joulukuuta 1999 (ikä 24)
Syntymäpaikka: Lleida, Espanja
Pelipaikka: hyökkääjä
Pituus: 192 cm
Seura
Seura: Huddersfield Town
Pelinumero: 9
Junioriseurat
: Athletic Segre
–2017: Lleida
2018–2020: Brighton & Hove Albion
Seurat
| Vuodet | Seura | O | (M) |
| 2017–2018 | Lleida | 13 | (1) |
| 2018–2020 | Brighton & Hove Albion | 0 | (0) |
| 2018–2019 | → Espanyol B (laina) | 8 | (1) |
| 2020 | → Deportivo Alavés B (laina) | 6 | (0) |
| 2020–2022 | AIK | 29 | (3) |
| 2022 | → HJK (laina) | 15 | (5) |
| 2022–2024 | HJK | 32 | (21) |
| 2024– | Huddersfield Town | 11 | (1) |
Maajoukkue
| 2018 | Serbia U19 | 2 | (0) |
 Seurajoukkueuran tilastot kattavat vain kansalliset sarjat, päivitetty 31. elokuuta 2024.  Maajoukkueuran tilastot päivitetty 1. elokuuta 2022.
Bojan Radulović Samouković (s. 29. joulukuuta 1999 Lleida, Espanja) on serbialainen jalkapalloilija, joka pelaa hyökkääjänä Englannin ykkösliigan Huddersfield Townissa.
Seurajoukkueet

Radulović syntyi ja kasvoi Espanjassa, jossa hän aloitti myös uransa. Radulović debytoi Lleida Esportiun paidassa Espanjan kolmanneksi korkeimalla sarjatasolla elokuussa 2017 Real Zaragozan reservijoukkue Deportivo Aragónia vastaan. Hän pelasi kaudella 2017–2018 yhteensä 13 sarjaottelua, joissa onnistui kerran maalinteossa. Radulović teki myös voittomaalin Espanjan pääsarjassa Primera Divisiónissa pelaavaa Real Sociedadia vastaan Copa del Reyn ottelussa marraskussa 2017.
Tammikuun lopulla 2018 Radulović siirtyi Englannin Valioliigassa pelaavan Brightonin akatemiajoukkueeseen. Elokuussa 2018 Radulović lainattiin syyskaudeksi Espanjan kolmannella sarjatasolla pelaavaan Espanyolin reservijoukkueeseen, jossa hän onnistui kerran maalinteossa. Tammikuussa 2020 Radulović siirtyi jälleen Espanjan kolmannelle sarjatasolle lainalle, tällä kertaa Deportivo Alavésin reservijoukkueeseen, jossa hän pelasi kevätkaudella kuusi ottelua.
Elokuussa 2020 Radulović jätti Brightonin ja siirtyi Allsvenskaniin AIK:n riveihin. Kaudella 2020 Radulović pelasi kolme ottelua Allsvenskanissa. Seuraavalla kaudella 2021 hän esiintyi 26 kertaa AIK:n paidassa sarjaotteluissa tehden kolme maalia.
Helmikuussa 2022 Radulović siirtyi Veikkausliigaan HJK:n paitaan heinäkuuhun 2022 asti ulottuvalla lainasopimuksella, joka sisälsi myös osto-option. Radulović debytoi Veikkausliigassa SJK:ta vastaan 8. huhtikuuta. Heinäkuun lopulla 2022 HJK tiedotti käyttäneensä lainasopimukseen sisältyneen osto-option ja allekirjoittaneen Radulovićin kanssa kauden 2023 loppuun asti ulottuvan sopimuksen. Debyyttikaudellaan 2022 Radulović oli HJK:n paras maalintekijä Veikkausliigassa kahdeksalla liigamaalillaan.
Kaudella 2023 Radulović oli Veikkausliigan paras maalintekijä 18 osumallaan, kun HJK voitti neljännen peräkkäisen Suomen mestaruuden. Radulović ratkaisi myös kahdella maalillaan kotiottelussa romanialaista Farul Constanțaa vastaan HJK:lle paikan Konferenssiliigan lohkovaiheessa.
Tammikuun alussa 2024 Radulović siirtyi Englannin mestaruussarjan Huddersfield Towniin kesään 2027 asti ulottuvalla sopimuksella. HJK kertoi siirtokorvauksen olleen "merkittävä". Kevätkaudella Radulović pelasi 11 sarjaottelua, onnistuen kerran maalinteossa, mutta ei onnistunut estämään Huddersfieldiä putoamiselta Ykkösliigaan.
Saavutukset

HJK
Veikkausliiga (2): 2022, 2023
Suomen liigacup (1): 2023
Veikkausliigan paras maalintekijä: 2023 (18 maalia)
Bruno Tuukkanen

Bruno Tuukkanen 1920-luvulla.
Bruno Tuukkanen (11. marraskuuta 1891 Viipuri – 25. helmikuuta 1979 Helsinki) oli suomalainen taide- ja koristemaalari.
Tuukkasen vanhemmat olivat maalarimestari Vilho Tuukkanen ja Maria o.s. Seppänen. Hän kävi Viipurin taiteenystäväin piirustuskoulun 1906–1908 ja opiskeli Tukholman Konstfackskolanissa 1908–1912 sekä Münchenin Schule für freie und angewandte Kunstissa 1913.
Tuukkanen toimi vuodesta 1914 alkaen lasi- ja koristemaalarina. Hän osallistui Suomen lipun lopulliseen muotoiluun yhdessä taiteilija Eero Snellmanin kanssa. Tuukkanen teki lasi- ja seinämaalauksia sekä interiöörisuunnitelmia useisiin Suomen kirkkoihin. Hän laati myös 1920-luvulla perustetun Puu-Käpylän talojen ensimmäisen värisuunnitelman.
Tuukkanen opetti maalausta ja piirustusta Taideteollisuuskeskuskoulussa 1917–1920, 1948–1949 ja 1961–1966, jolloin se toimi nimellä Taideteollinen oppilaitos. Hän oli taideteollisen oppilaitoksen yliopettajana 1949–1959 ja rehtorina 1951–1959. Tuukkanen toimi Ornamon puheenjohtajana 1952–1957.
Tuukkanen on haudattu Hietaniemen hautausmaan Taiteilijainmäelle.
Teoksia

Viipurin kaupunginteatterin ja Pyöreän tornin lasimaalaukset (Topi Vikstedtin kanssa)
Sigrid Juseliuksen hautakappelin lasimaalaukset, Pori
Alfred Kordelinin hautakappelin lasimaalaukset, Rauma
Suomalaisen Kirjallisuuden Seuran talon lasimaalaukset, Helsinki
Eduskuntatalon seinämaalaukset
Alttarifresko Jeesuksen maanpäälliset vaiheet ja kappelin lasimaalaus, Suomussalmen kirkko
Kuorin katto- ja lasimaalaukset, Jyväskylän kaupunginkirkko
Lasimaalaukset, Siilinjärven kirkko
Jeesuksen elämästä-lasimaalaus, Oulun tuomiokirkko
Kotkan kaupungintalon marmorimosaiikkityöt
Lasimaalaus Orfeus, Helsinki
Alttaritaulu sekä apostoleja esittävät lasimaalaukset, Pyhän Yrjön kirkko, Maarianhamina
Muistojen kappelin lasimaalaus, Alavus
Palkinnot

1. palkinto Tampereen vapaudenpatsaskilpailussa yhdessä Into Saxelinin kanssa 1919
Grand prix -palkinto näyttelyn järjestämisestä Pariisin maailmannäyttelyssä 1937
A. Kordelinin Kalevala-palkinto 1977
Pro Finlandia 1955
Ranskan kunnialegioonan ritarimerkki
Tuukkasen maalaama teos ABB:n moottoritehtaan kellariportaikossa Helsingin Pitäjänmäessä.
Jeesuksen maanpäälliset vaiheet, 1950, Suomussalmen kirkko.
Suomussalmen kirkon kastekappelin lasimaalaus (1950).
Antigua ja Barbuda kesäolympialaisissa 2008

Antigua ja Barbuda osallistui Pekingin olympialaisiin vuonna 2008 joukkueella, johon kuului viisi urheilijaa, jotka osallistuivat yleisurheiluun ja uintiin. Lipunkantajana avajaisissa toimi korkeushyppääjä James Grayman. Tämä oli maan kahdeksas esiintyminen olympialaisissa.
Joukkue > Uinti

Viisitoistavuotias naisuimari Kareem Valentine oli Antigua ja Barbudan ainoa uimari Pekingin olympialaisissa jääden kuitenkin lopputilastoissa 96:ksi eli toiseksi viimeiseksi kaikista uimareista.
Kareem Valentine - Naisten 50 metrin vapaauinti
Joukkue > Yleisurheilu

Parhaiten Antigua ja Barbudan joukkueesta pärjäsivät Daniel Bailey, joka pääsi miesten 100 metrin juoksun neljännesvälieriin, ja Brendan Christian, joka puolestaan pääsi miesten 200 metrin juoksun välieriin , mutta siihen matka katkesi. James Grayman ja Sonia Williams puolestaan jäivät lajiensa karsintoihin.
Daniel Bailey - Miesten 100 metrin juoksu
Brendan Christian - Miesten 200 metrin juoksu
James Grayman - Miesten korkeushyppy
Sonia Williams - Naisten 100 metrin juoksu
Bindi

Nainen, jonka otsassa on perinteinen bindi (Darjeeling, Intia).
Bindi (hindiksi बिंदी, bindī, ”täplä”) on otsaan painettu, usein sinooperinpunainen täplä, jota ovat perinteisesti käyttäneet naimisissa olevat hindunaiset. Bindillä on monta merkitystä: täplä symbolisoi kolmannen, henkisen silmän avautumista; sen uskotaan estävän energiaa karkaamasta kulmakarvojen välistä, missä tärkeän Agnya chakran katsotaan olevan; sen tarkoitus on suojella naista ja hänen miestään.
Nykyään, kun bindistä on tullut kosmeettinen muoti-ilmiö, sitä käyttävät eteläaasialaiset naiset uskonnosta tai sivilisäädystä riippumatta. Tämän seurauksena markkinoille on tullut erilaisia, hyvinkin koristeellisia bindejä. Naisten ohella myös jotkut chakroistaan huolestuneet miehet ovat alkaneet käyttää bindejä.
Perinteinen bindi tehdään luonnon aineksia, muun muassa kuivattua kurkumaa ja limettiä, sisältävästä kumkum-jauheesta kostuttamalla. Nykyisin on olemassa myös lukuisia, eri tutkimuksissa jopa haitallisiksi todettuja synteettisistä aineista valmistettuja kumkum-jauheita.
Käytössä on myös koru-bindejä, jotka ovat pieniä korutarroja, joita liimataan kulmakarvojen väliin koristeiksi.
Hinduoppineet ovat arvostelleet Hollywood-tähtien tapaa käyttää bindiä muotikoruna.
Hindulaisuuden mukaan bindillä on merkitystä erityisesti agnya chakran (Ajna chakran) avaajana. Sen sanotaan helpottavan muun muassa meditaatiossa ajatuksettoman tietoisuuden tilaan pääsemisessä. Sen sanotaan myös suojaavan negatiivisia asioita (pahoja henkiä, demoneja, huonoa onnea) vastaan.
Sanan alkumuotona on sanskriitin kielen sana बिन्दु bindú, joka tarkoittaa pisaraa tai täplää. Sanan otsatäplää tarkoittava feminiininen muoto on bindī.
Bindin eri nimiä

Bindiä kutsutaan eri nimillä riippuen kielestä:
tilak hindiksi
pottu tamiliksi ja malajalamiksi
bottu tai tilakam teluguksi
bottu tai tilaka kannadaksi
teep bengaliksi
nande Malesiassa.
Ainetta, jolla punainen merkki painetaan otsaan, kutsutaan nimellä sindoor (sindhur) tai kumkum. Mustan merkin aines on nimeltään kasturi.
Aiheesta muualla

Kuvia tai muita tiedostoja aiheesta Bindi Wikimedia Commonsissa
Blinded by the Light

| Blinded by the Light |
| --- | --- |

Ohjaaja:  Gurinder Chadha
Käsikirjoittaja:   Gurinder Chadha  Sarfraz Manzoor  Paul Mayeda Berges 
Perustuu:  Sarfraz Manzoorin kirjaan Greetings from Bury Park
Tuottaja:   Gurinder Chadha  Jane Barclay  Jamal Daniel 
Säveltäjä:  A. R. Rahman
Kuvaaja:  Ben Smithard
Leikkaaja:  Justin Krish
Lavastaja:  Lucy Howe
Pääosat:   Viveik Kalra  Kulvinder Ghir  Meera Ganatra 
Valmistustiedot
Valmistusmaa:   Yhdistynyt kuningaskunta  Yhdysvallat 
Tuotantoyhtiö:   Levantine Films  Ingenious Media  Bend It Films  Rakija Films 
Levittäjä:  Warner Bros.
Ensi-ilta:  2019
Kesto:  115 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Blinded by the Light on Gurinder Chadhan ohjaama brittiläinen musiikkipitoinen draamakomedia vuodelta 2019. Chadha toimi myös yhtenä elokuvan tuottajista ja käsikirjoittajista. Toimittaja Sarfraz Manzoorin nuoruudenmuistelmiin perustuvassa kasvutarinassa kirjallisesti lahjakas pakistanilaisperheen teinipoika varttuu Englannin Lutonissa Margaret Thatcherin pääministerikaudella 1980-luvulla. Hän kohta rasismia ja kärsii dominoivan isänsä määräysvallasta perheessä mutta oppii selviytymään Bruce Springsteenin musiikin voimalla.
Rooleissa

| 0 | 1 | 2 |
| --- | --- | --- |
|  Viveik Kalra  | … |  Javed   |
|  Ghir Kulvinder  | … |  Malik, isä   |
|  Dean-Charles Chapman  | … |  Matt   |
|  David Hayman  | … |  herra Evans   |
|  Billy Barratt  | … |  Matt 10-vuotiaana   |
Arvioita

| 0 | 1 | 2 |
| --- | --- | --- |
Episodi Maria Lättilä: 
Helsingin Sanomat Pertti Avola: 

Episodi-elokuvalehden Maria Lättilän mielestä Blinded by the Light on virkistävä elokuva nuoren miehen itsenäisyyden etsimisestä, joka vetoaa varmasti muihinkin kuin Bruce Springsteenin musiikista pitäville. Lättilästä elokuvamusikaalia lähenevä draamakomedia ei kuitenkaan oikein pääse vauhtiin. Hän antaa elokuvalle kolme tähteä viidestä..
Kulttuuritoimitus-verkkojulkaisussa Tero Alanko kirjoittaa, että elokuvan estetiikka ja näyttelijät ovat erinomaisia, mutta käsikirjoitus ”köhii” ja varsinkin elokuvan loppukolmannes on sekava ja hapuileva.
Aiheesta muualla

Joonatan Itkonen haastattelee Gurinder Chadhaa elokuvasta Rakkautta & Anarkiaa 2019 -festivaaleilla
Cai E

Cai E (Wade-Giles: Tsai O; 18. joulukuuta 1882 Shaoyang, Hunan, Kiina – 8. marraskuuta 1916 Fukuoka, Japani) oli kiinalainen kenraali, jonka Yunnanissa käynnistämä kapinaliike pakotti presidentti Yuan Shikain keväällä 1916 luopumaan yrityksestä julistaa itsensä keisariksi.
Cai osallistui jo 18-vuotiaana Qing-dynastian vastaiseen kapinaliikkeeseen. Wuchangin kansannousun puhjetessa lokakuussa 1911 hän toimi prikaatinkomentajana Yunnanissa ja julisti välittömästi Yunnanin itsenäiseksi sekä itsensä sen sotilaskuvernööriksi. Myöhemmin presidentti Yuan Shikai asetti Cain kotiarestiin, koska hänet tunnettiin demokratian kannattajana ja Guomindangin ihailijana. Vuonna 1915 hän pakeni Pekingistä ja alkoi suunnitella kapinaa Yuania vastaan. Saman vuoden lopussa Yuan ryhtyi avoimesti puuhaamaan itsensä korottamista keisariksi. Cai palasi Japanin kautta Yunnaniin ja nostatti siellä kapinan. Häneen liittyi myös Yunnanin kuvernööri Tang Jiyao sekä eräitä muita kenraaleita, jotka yhdessä perustivat tasavaltaa suojelemaan tarkoitetun Kansallisen suojeluarmeijan (Huguojun). Kun Yuan ei heti suostunut peruuttamaan monarkiasuunnitelmiaan, Cai E marssi tammikuussa 1916 joukkoineen Sichuaniin, jonka hän myös menestyksekkäästi valtasi. Kapinalliset saivat haltuunsa myös muita alueita ja useiden eteläisten maakuntien sotilaskomentajat julistautuivat itsenäisiksi. Jäätyään ilman lähimpien alaistensa tukea Yuan Shikai peruutti maaliskuussa 1916 julkisesti keisarikuntasuunnitelmansa.
Yuanin kuoltua kesäkuussa 1916 Cai Esta tuli virallisesti Sichuanin kuvernööri, mutta hän kuoli itse myöhemmin samana vuonna vain 33-vuotiaana.
Aiheesta muualla

Kuvia tai muita tiedostoja aiheesta Cai E Wikimedia Commonsissa